**ПРОЕКТ!**

**ЗАКОН ЗА ИЗМЕНЕНИЕ И ДОПЪЛНЕНИЕ НА**

**ЗАКОНА ЗА ЧИСТОТАТА НА АТМОСФЕРНИЯ ВЪЗДУХ**

(обн., ДВ, бр. 45 от 1996 г.; попр., бр. 49 от 1996 г.; изм., бр. 85 от 1997 г., бр. 27 от 2000 г., бр. 102 от 2001 г., бр. 91 от 2002 г., бр. 112 от 2003 г., бр. 95 от 2005 г., бр. 99 и 102 от 2006 г., бр. 86 от 2007 г., бр. 36 и 52 от 2008 г., бр. 6, 82 и 93 от 2009 г., бр. 41, 87 и 88 от 2010 г., бр. 35 и 42 от 2011 г., бр. 32, 38, 53, 54, 77 и 102 от 2012 г., бр. 98 от 2014 г., бр. 14 и 101 от 2015 г., бр. 58 от 2016 г., бр. 12, бр. 58 и бр. 85 от 2017г.)

**§ 1.** В чл.2 се създава точка 6:

„6. Изискванията за качеството на твърдите горива, използвани за битово отопление, наричани по-нататък "твърди горива", в това число контролът на качеството при тяхното пускане на пазара, съхранение, пакетиране и разпространение.”

**§ 2.** В чл. 3, ал. 1 се създава точка 6:

 „6. обекти, в които се извършват дейности, свързани с пакетирането, съхранението и/или разпространението на твърди горива.“

**§ 3.** Създава се чл. 8а:

„Чл. 8а. (1) Министерският съвет, по предложение на министъра на околната среда и водите, министъра на икономиката и председателя на Държавна агенция за метрологичен и технически надзор, приема наредба, определяща изискванията за качеството на твърдите горива, използвани за битово отопление, както и условията, редът и начинът за контрол на качеството на твърдите горива.

(2) Забранява се пускането на пазара и разпространението на твърди горива, които не отговарят на някое от изискванията за качество, определени в наредбата по ал. 1.

(3) Забранява се пускането на пазара и разпространението на твърди горива, които не са опаковани в подходяща опаковка и чиято опаковка не е етикетирана.

(4) Видът на опаковката и етикета се определят в наредбата по ал. 1.

(5) Твърдите горива при пускане на пазара, съхранение и разпространение се придружават от декларация за съответствие с изискванията за качество за всяка партида, наричана по-нататък "декларация за съответствие".”

**§ 4.** Създава се чл. 8б:

„Чл. 8б. (1) Председателят на Държавна агенция за метрологичен и технически надзор създава и поддържа регистър за лицата, които етикетират, опаковат и разпространяват твърди горива.

(2) Дейностите по етикетиране, опаковане и разпространение на твърди горива се извършват от лица, които са вписани в регистъра на лицата, извършващи такава дейност, и са получили удостоверение за това от председателя на Държавната агенция за метрологичен и технически надзор.

(3) Удостоверение по ал. 2 се издава на лица, които:

1. са вписани в търговския регистър;

2. притежават материално-технически условия и средства за извършване на дейността.“

**§ 5.** Създава се чл. 9е:

„Чл. 9е. Редът и начинът за организиране, включително извършване и докладване, на националните инвентаризации на емисиите на вредни вещества в атмосферния въздух, се регламентират с Наредба за реда и начина за организиране на националните инвентаризации на емисиите на вредни вещества и парникови газове в атмосферата (обн., ДВ, бр. 74 от 2014 г.).“.

**§ 6.** Създава се чл. 9ж:

„Чл. 9ж. Задълженията на Република България за намаляване на националните емисии на определени атмосферни замърсители, мониторингът на отрицателните въздействия на замърсяването на въздуха върху екосистемите, както и изискванията за изготвянето, приемането и прилагането на националната програма за контрол на замърсяването на въздуха се определят с наредба на Министерския съвет.“.

**§ 7.** Създава се чл. 17г:

„Чл. 17г. (1) Изпълнителният директор на Изпълнителна агeнция по околна среда или оправомощено от него длъжностно лице създава и поддържа информационна система за събиране и обработване на данни за флуорсъдържащите парникови газове.

(2) Съдържанието и изискванията към информационната система се определят с наредбата по чл. 17, ал. 2.“

**§ 8.** Създава се чл. 18в:

„Чл.18в. (1) Регистрираните лица, които разпространяват твърди горива на пазара, са длъжни да оценят или да организират оценяването и да удостоверят съответствието им с изискванията за качество.

(2) Редът и начинът за оценяване и удостоверяване на съответствието на твърдите горива с изискванията за качество се определят в наредбата по чл. 8а, ал. 1.

(3) Регистрираните лица, които разпространяват твърди горива на пазара, са длъжни да съставят декларация за съответствие с изискванията за качество за всяка партида.

(4) Изискванията за съдържанието на декларацията за съответствие се определят в наредбата по чл. 8а, ал. 1.

(5) Съответствието на твърдите горива с изискванията за качество, определени в наредбата по чл. 8а, ал. 1, се декларира след изпитване на представителна проба от всяка партида въз основа на протокола от изпитване.

(6) Изпитването по ал. 5 се извършва в лаборатории, акредитирани от Изпълнителна агенция "Българска служба за акредитация", или в чуждестранни лаборатории, акредитирани от орган по акредитация, който е страна по споразумения за взаимно признаване в организация, на която е член Изпълнителна агенция "Българска служба за акредитация".

(7) Лицата по ал. 1 носят отговорност за верността на съдържанието на декларацията за съответствие.”

**§ 9.** Създава се чл. 18г:

„Чл. 18г. Лицата, които съхраняват и разпространяват твърди горива в местата по чл. 3, ал. 1, т. 6, са длъжни да извършват тези дейности с твърди горива, които съответстват на изискванията за качество, които са опаковани и етикетирани в съответствие с изискванията на наредбата по чл. 8а, ал. 1 и са придружени с декларация за съответствие и копие от протокола от изпитване за всяка партида.”

**§ 10.** В чл. 19 се правят следните изменения и допълнения:

1. Създава се нова ал. 2:

„(2) Кметовете на общините са отговорни за осигуряване на чистотата на въздуха на територията на съответната община.“

1. Досегашната ал. 2 става ал. 3.
2. Досегашната ал. 3 се отменя.

**§ 11.** В чл. 22 се правят следните изменения и допълнения:

1. В ал. 1 след думата „върху“ се добавят „екосистемите и“.

2. Създава се нова ал. 3:

„(3) Мониторинг на отрицателното въздействие на замърсяването на атмосферния въздух върху екосистемите се осъществява чрез мрежа за мониторинг, представителна за наличните в тях типове екосистеми на територията на страната по показатели в съответствие с изискванията на наредбата по чл. 9ж.“.

**§ 12.** Член 27 се изменя така:

„Чл. 27 (1) В случаите, когато в даден район общата маса на емисиите довежда до превишаване на нормите за вредни вещества (замърсители) в атмосферния въздух и на нормите за отлагания, кметовете на общините разработват и изпълняват програми за намаляване нивата на замърсителите и за достигане на утвърдените норми по чл. 6. Програмите се приемат от общинските съвети.

(2) Кметовете на общините ежегодно, до 31 март, внасят в общинските съвети отчет за изпълнението на програмите по ал. 1 за предходната календарна година. Екземпляр от отчета се представя в РИОСВ.

(3) Отчетът по ал. 2 се публикува на интернет страницата на общината след одобрение от общинския съвет.

(4) Програмите по ал. 1 включват и: целите, мерките, етапите и сроковете за тяхното постигане; средствата за обезпечаване на програмата; системата за отчет и контрол за изпълнението и системата за оценка на резултатите.

(5) Изпълнението на мерките от програмите по ал. 1 следва да доведе до ежегодно намаление на броя на превишенията на нормите за вредни вещества и/или на средногодишните нива на замърсителите, в случаите, когато те са над определените норми за качество на въздуха, регистрирани в пунктовете за мониторинг, част от Националната система за мониторинг на околната среда на територията на общината.

(6) Намалението по ал. 5 се оценява за предходната календарна година на база средната стойност на регистрирания брой превишения на нормите за вредни вещества и/или на средногодишните нива на замърсителите за последните три календарни години. Оценката се извършва от РИОСВ, за всеки отделен пункт за мониторинг, в срок до 30 април на текущата година.

(7) Изискването по ал. 5 се счита за изпълнено, когато ежегодното намаление е регистрирано във всеки отделен пункт за мониторинг на територията на общината.

(8) В случаите, когато изискването по ал. 5 не е изпълнено и не е постигнато намаление на броя на превишения на нормите за вредни вещества и/или на средногодишните нива на замърсителите, директорът на РИОСВ изпраща доклад до министъра на околната среда и водите с предложение за налагане на глоба.

(9) Програмите по ал. 1 може да се коригират в случаите, когато са се променили условията, при които са съставени.“

**§ 13.** Създава се чл. 27а:

„Чл. 27а. (1) Министърът на околната среда и водите разработва и внася за приемане от Министерския съвет Национална програма за подобряване качеството на атмосферния въздух.

(2) Програмата по ал. 1 се приема с решение на Министерския съвет.

(3) Програмата по ал. 1 включва най-малко целите, мерките и сроковете за тяхното постигане, необходимите финансови средства и отговорните институции.

(4) Изпълнението на програмата се отчита ежегодно пред Министерския съвет.“

**§ 14.** Вчл. 28, ал. 3 се изменя така:

„(3) При явно нарушаване чистотата на атмосферния въздух от моторните превозни средства контролните органи на Министерството на вътрешните работи или на Министерството на транспорта, информационните технологии и съобщенията в зависимост от собственика на моторното превозно средство, предприемат съответните действия по чл. 171, т. 2, буква „а“ във връзка с чл. 5, ал. 2, т. 2 от Закона за движението по пътищата срещу конкретните нарушители.“

**§ 15.** В чл. 30а се правят следните изменения и допълнения:

1. В ал. 1:

а) в основния текст след думата „надзор“ се поставя запетая и се добавя „или оправомощени от него длъжностни лица,“, а след думата „използване” се добавя „както и контрола върху изискванията за качество на твърдите горива, изискванията за пакетиране и етикетиране на опаковката“;

б) в т. 1 след думата „течните” се добавя „и твърдите”;

в) точка 2 се изменя така:

„2. извършва проверки за установяване качеството на течните и твърдите горива, като взема проби, изпитва или възлага изпитването в лаборатории, акредитирани от Изпълнителна агенция "Българска служба за акредитация", или в чуждестранни лаборатории, акредитирани от орган по акредитация, който е страна по споразумения за взаимно признаване в организация, на която е член Изпълнителна агенция "Българска служба за акредитация", прилага принудителни мерки.“

г) в т. 4 след думата „течните” се добавя „и твърдите”.

д) в т. 5 след думата „течното” се добавя „или твърдото”, а в края на изречението се поставя запетая и се добавя „както и на лицата по чл. 18в, ал. 1 и чл. 18г.”

2. В ал. 2 след думата „течни” се добавя „и твърди”, а думите „наредбата по чл. 8, ал. 1” се заменят с „наредбите по чл. 8, ал. 1 и чл. 8а, ал. 1”.

3. Алинея 3 се изменя така:

„(3) Националната агенция за приходите и Националният статистически институт предоставят на Държавната агенция за метрологичен и технически надзор годишна информация за видовете и количествата течни и твърди горива, пуснати на пазара.“

**§ 16.** В чл. 30б, ал.1 се правят следните изменения и допълнения:

а) в основния текст думите „т. 2“ се заличават.

б) в т.1 накрая се добавя „ и т. 6”.

в) в т. 4 след думата „течните” се добавя „и твърдите”.

г) в т. 5 след думата „течни” се добавя „и твърди”, а думите „наредбата по чл. 8, ал. 1” се заменят с „наредбите по чл. 8, ал. 1 и чл. 8а, ал. 1”.

д) в т. 6 след думата „течни” се добавя „и твърди”.

е) в т. 8 след думата „течни” се добавя „и твърди”, а думите „наредбата по чл. 8, ал. 1” се заменят с „наредбите по чл. 8, ал. 1 и чл. 8а, ал. 1”.

**§ 17.** В чл.30в, ал.1 след думата „течното” се добавя „или твърдото”.

**§ 18.** В чл. 30г се правят следните изменения и допълнения:

1. В ал.1:

а) в т. 1 след думата „горива” се добавя „както и пускането на пазара, разпространението и продажбата на твърди горива”.

б) в подточка „б” на т. 1 накрая се добавя „както и на наредбата по чл. 8а, ал. 1”.

в) в подточка „в” на т. 1 накрая се добавя „или в резултат на изпитването на твърдото гориво в акредитирана лаборатория е установено, че не отговаря на някое от изискванията за качество, определени в наредбата по чл. 8а, ал. 1”.

г) в т. 2 след думата „горива” се добавя „както и пускането на пазара и разпространението на твърди горива”, а думите „наредбата по чл. 8, ал. 1” се заменят с „наредбите по чл. 8, ал. 1 и чл. 8а, ал. 1”.

д) в т. 3 се правят следните изменения и допълнения:

аа) в основния текст след думата „течни” се добавя „и твърди”.

бб) създава се подточка „в“:

„в) твърдите горива не са опаковани в съответствие с изискванията на наредбата по чл. 8а, ал. 1“

вв) създава се подточка „г“:

„г) съдържанието на декларацията за съответствие не отговаря на изискванията на наредбата по чл. 8а, ал. 1, или не е представена декларация за съответствие и копие от протокола от изпитването на съответната партида“.

2. В ал. 3 думите „наредбата по чл. 8, ал. 1” се заменят с „наредбите по чл. 8, ал. 1 и чл. 8а, ал. 1”.

3. В ал. 6 след думата „течно” се добавя „или твърдо”.

**§ 19.** В чл. 30е се правят следните изменения и допълнения:

1. В ал. 1 след думата „течни” се добавя „и твърди”, а думите „чл. 18а, ал. 1 и чл. 18б, ал. 1, 2 и 3” се заменят с „чл. 18а, ал. 1; чл. 18б, ал. 1, 2 и 3; чл. 18в, ал. 1 и чл. 18г”.

2. В ал. 2 след думата „течни” се добавя „и твърди”, думите „наредбата по чл. 8, ал. 1” се заменят с „наредбите по чл. 8, ал. 1 и чл. 8а, ал. 1”, а думите „чл. 18а и 18б” се заменят с „чл. 18а, чл. 18б, чл. 18в и чл. 18г”.

3. В ал. 4 след думата „течните” се добавя „или твърдите”, думите „наредбата по чл. 8, ал. 1” се заменят с „наредбите по чл. 8, ал. 1 и чл. 8а, ал. 1”, а в края на изречението се поставя запетая и се добавя „с изключение на разходите за вземане и изпитване на проби от корабни горива, които са за сметка на бюджета на Изпълнителна агенция „Морска администрация“.

**§ 20.** В чл. 30ж след думата „течните” се добавя „или твърдите”, а след думите „чл. 18а, ал. 3” се добавя „или чл. 18в, ал. 6”.

**§ 21.** В чл. 34 се правят следните изменения и допълнения:

1. Създават се нови ал. 3, 4, 5 и 6:

„(3) Лице, което пуска на пазара твърди горива за битово отопление, които не съответстват на някое от изискванията за качество, определени в наредбата по чл. 8а, ал. 1, ако деянието не съставлява престъпление, независимо от наличието или липсата на декларация за съответствие, се наказва с глоба от 2 000 до 10 000 лв., съответно с имуществена санкция в размер от 10 000 до 50 000 лв.

(4) Регистрирано лице, което разпространява, твърди горива за битово отопление, които не съответстват на някое от изискванията за качество, определени в наредбата по чл. 8а, ал. 1, ако деянието не съставлява престъпление, независимо от наличието или липсата на декларация за съответствие, се наказва с глоба от 1 000 до 5 000 лв., съответно с имуществена санкция в размер от 5 000 до 30 000 лв.

(5) Лице, което разпространява твърди горива за битово отопление без регистрация се наказва с глоба от 2 000 до 10 000 лв., съответно имуществена санкция от 10 000 до 50 000 лв.

(6) Лице, което наруши разпоредбите на чл. 8а, ал. 3, се наказва с глоба от 5 000 до 10 000 лв., съответно с имуществена санкция в размер от 30 000 до 50 000 лв.”

2. Досегашната ал. 3 става ал. 7, като думите „наредбата по чл. 8, ал. 1” се заменят с „наредбите по чл. 8, ал. 1 и чл. 8а, ал. 1”.

3. Досегашната ал. 4 става ал. 8, като думите „ал. 1 и 2” се заменят с „ал. 1 - 6”.

**§ 22.** В чл. 34б се правят следните изменения и допълнения:

1. Създават се нови ал. 3 и 4:

„(3) Лице, което наруши разпоредбите на чл. 18в, ал. 2 - 7, се наказва с глоба или имуществена санкция в размер от 5 000 до 7 000 лв.

(4) Лице, което наруши разпоредбите на чл. 18г, се наказва с глоба или имуществена санкция в размер от 3 000 до 5 000 лв.”

2. Досегашната ал. 3 става ал. 5, като думите „ал. 1 и 2” се заменят с „ал. 1 - 4”.

**§ 23.** В чл. 34и се създава ал. 26:

„(26) За други нарушения на наредбите по чл. 17, ал. 1, ал. 2, Регламент (ЕО) № 1005/2009 и/или Регламент (ЕС) № 517/2014, физическите лица се наказват с глоба от 1 000 до 10 000 лв., а на юридическите лица или на едноличните търговци се налага имуществена санкция от 5 000 до 50 000 лв.“

**§ 24.** Създава се чл. 34п:

„Чл.34п. Лице, което не изпълнява изискванията на наредбата по чл. 9ж, се наказва с глоба или имуществена санкция в размер от 1 000 до 20 000 лв., освен ако не е предвидено друго по-тежко наказание.“.

**§ 25.** Член 42а се изменя така:

„Чл. 42а. (1) Кмет на община, който не разработи програмите по чл. 27, ал. 1 в срока, определен в наредбите по чл. 6, ал. 1, се наказва с глоба от 2 000 до 5 000 лв.

(2) Кмет на община, който не внесе отчет за изпълнение на програмите по чл. 27, ал. 2 в определения срок, се наказва с глоба от 1 000 до 5 000 лв.

(3) Кмет на община или длъжностно лице, което не изпълни задълженията си по организиране на изпълнението на мерките в програмите по чл. 27, ал. 1 или в оперативния план по чл. 30, се наказва с глоба от 1 000 до 5 000 лв.

(4) Кмет на община, за която оценката по чл. 27, ал. 6 е показала че няма намаление на регистрирания брой превишения на нормите за вредни вещества и/или на средногодишните нива на замърсителите, се наказва с глоба от 5 000 до 10 000 лв.

(5) При повторно нарушение глобите по ал. 1-4 се налагат в двоен размер.“

**§ 26.** В чл. 43а се правят следните изменения и допълнения:

1. В ал. 3 след думата „течни” се добавя „или твърди”.

2. В ал.5:

а) в т. 1 след думата „течните” се добавя „и твърдите”.

б) в т. 2 след думата „течните” се добавя „и твърдите”.

в) в т. 4 думите „проби от течни горива” се заменят с „проби от течни и твърди горива”, а в края след думата „течните” се добавя „и твърдите”.

**§ 27.** В § 1 от Допълнителните разпоредби се правят следните изменения и допълнения:

1. В т. 18:

а) в основния текст след думата „течни” се добавя „или твърди”.

б) в подточки „а”, „б” и „в” след думите „течни” се добавя „или твърди”.

2. В т. 19 след думата „течните” се добавя „или твърдите”.

3. Точка 20 се изменя така:

„20. „Краен разпространител на течни горива“ е лице, което разпространява течни горива на бензиностанция с цел зареждане на горивните резервоари на моторните превозни средства на потребителите, включително на собствени моторни превозни средства.“

4. В т.25 накрая се добавя „и БДС EN 16942“.

5. Създават се нови т. 43 - 46:

„43. „Твърди горива, използвани за битово отопление” са въглища и брикети от въглища.

44. „Разпространение на твърди горива” е движението на твърдите горива по веригата от производител, съответно от внос или въвеждане, до разпространителя в местата по чл. 3, ал. 1, т. 6.

45. „Разпространител на твърди горива” е лице, което етикетира, пакетира и разпространява твърди горива за битово отопление.

46. “Екосистема” е екосистема по смисъла на § 1, т. 17 от Допълнителните разпоредби на Закона за биологичното разнообразие.“;

**§ 28.** В § 1б от Допълнителните разпоредби съюзът „и“ преди думите „на Директива (ЕС) 2015/2193“ се заменя със запетая и в края на изречението се добавя „и на Директива (ЕС) 2016/2284 на Европейския парламент и на Съвета от 14 декември 2016 година за намаляване на националните емисии на някои атмосферни замърсители, за изменение на Директива 2003/35/ЕО и за отмяна на Директива 2001/81/ЕО (ОВ, L344/1 от 17.12.2016 г.).“.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 29.** Министерският съвет приема наредбата по чл. 8а, ал. 1 в срок три месеца след влизането в сила на този закон.

**§ 30.** В срок до 20 юни 2018 г. се създава мрежа за мониторинг по показатели на въздействието на замърсяването на въздуха върху екосистемите по чл. 22, ал. 3, която се утвърждава със заповед на министъра на околната среда и водите.

**§ 31.** Министерският съвет приеманаредбата по чл. 9ж в срок до 1 юли 2018 г.

**§ 32.** Законът влиза в сила от деня на обнародването му в „Държавен вестник“.